**Title: 360 Data Management รากฐานแห่งการจัดการข้อมูลในองค์กร**

เมื่อจำนวนที่เพิ่มขึ้นของข้อมูลภายในองค์กรนั้น เป็นสาเหตุที่ทำให้เกิดความซับซ้อนและความยุ่งยากในการจัดการ การนำข้อมูลเหล่านี้มาใช้ให้เกิดประโยชน์สูงสุดแก่องค์กรนั้นจึงเป็นเรื่องที่ท้าทายอย่างมาก การวางรากฐานที่ดีให้กับระบบการจัดการข้อมูลขององค์กรจึงกลายเป็นเรื่องที่ต้องให้ความสำคัญเป็นอย่างยิ่ง

ความสามารถที่จะเปลี่ยนข้อมูลที่มีอยู่ไปเป็นกลยุทธ์ในการทำธุรกิจนั้น จำเป็นต้องคำนึงถึงโดยเริ่มต้นจากความสามารถพื้นฐานหลักๆ 3 อย่าง ที่ข้อมูลในองค์กรความมี

**ข้อมูลเชิงลึก (Insight):** เป็นสิ่งที่จำเป็นในการระบุและจัดกลุ่มไฟล์ขนาดใหญ่ที่ถูกจัดเก็บไว้ เพื่อใช้ในการตัดสินใจ ลดความเสี่ยงต่างๆ และทำให้จัดเก็บข้อมูลได้มีประสิทธิภาพมากขึ้น เป็นข้อมูลที่มีคุณภาพ นำไปวิเคราะห์ได้

**ความพร้อมใช้งาน (Availability):** ความสามารถในการถ่ายโอนข้อมูลได้อย่างมีความน่าเชื่อถือ และทำให้ทำงานได้ในรูปแบบของระบบองค์กรที่ต่างกัน รวมถึงการทำงานรวมกันของเทคโนโลยีคลาวด์ ทำให้ต้องมีความพร้อมใช้และยืดหยุ่นต่อสภาวะที่เปลี่ยนแปลงไป

**การป้องกัน (Protection):** ข้อมูลที่วางไว้ในองค์กรจะต้องมีการดูแลรักษาเป็นอย่างดี และต้องแน่ใจได้ว่ามีความปลอดภัยในการเข้าถึงข้อมูล ไม่ถูกรบกวนระหว่างใช้งาน

เพื่อให้บรรลุผลสำเร็จในธุรกิจตามที่คาดหวังไว้นั้น ความสามารถพื้นฐานของข้อมูลที่กล่าวมาข้างต้นจึงกลายเป็นสิ่งที่ขาดไม่ได้ที่จะนำมาใช้เป็นกลยุทธ์ทางธุรกิจ อีกทั้งต้องอาศัยการจัดการระบบให้มีความสอดคล้องและทำงานร่วมกันได้อีกด้วย หมายถึงการนำซอฟต์แวร์เข้ามาเป็นตัวหลักในการจัดการระบบขององค์กรนั่นเอง

**ลดอุปสรรคที่เกิดขึ้นด้วย VERITAS 360 Data Management**

360 Data Management นั้นเป็นแนวทางที่จะมาช่วยในการจัดการข้อมูลปริมาณมากในองค์กรให้มีความครบครันมากยิ่งขึ้น ถูกคิดโดย VERITAS บริษัทด้านเทคโนโลยี โดยนำความสามารถพื้นฐานของข้อมูลที่กล่าวไปคือ ข้อมูลเชิงลึก ความพร้อมใช้งาน และการป้องกัน เข้าไปผสมรวมกับองค์ประกอบ 4 อย่างของ 360 Data Management ได้แก่

**Visibility and Control:** สามารถรับข้อมูลได้อย่างรวดเร็ว เพื่อการตัดสินใจทางธุรกิจ และวางนโยบายการจัดการข้อมูล ป้องกันการลบข้อมูลหรือสำเนาที่ไม่พึ่งประสงค์ รวมถึงการคาดการณ์ทรัพยากรที่จำเป็นในอนาคต

**End to end resiliency:** เพิ่มความสามารถที่มากกว่าการสำรองข้อมูลขององค์กร ด้วย Orchestration และระบบอัตโนมัติ เพื่อตอบสนองความต้องการต่างๆที่เกิดขึ้น

**Optimization of resources:** การเพิ่มประสิทธิภาพด้วยการจัดสรรทรัพยากรในโครงสร้างพื้นฐานของระบบ

**Risk management:** ระบุความเสี่ยงและประเมินความเสียหายที่จะเกิดขึ้น เพื่อให้สามารถรับมือกับความเสี่ยงที่อาจจะเกิดขึ้นในอนาคตได้

เมื่อการจัดการข้อมูลทำได้ง่ายขึ้นโดยผู้เชี่ยวชาญและเทคโนโลยี ดังนั้นเมื่อต้องการวางรากฐานขององค์กรให้มีความมั่นคง และมีประสิทธิภาพ การนำเทคโนโลยีไปประยุกต์ใช้กับธุรกิจจึงเป็นอีกเรื่องหนึ่งที่ไม่ควรมองข้าม