**Title: เมื่อ Azure Analysis ทำให้การวิเคราะห์ Big Data เป็นเรื่องง่าย**

เมื่อพูดถึงเทคโนโลยีที่กำลังมาแรงในวงการธุรกิจก็คงหนีไม่พ้น เทคโนโลยี Cloud และการวิเคราะห์ Big Data ที่แทบจะทุกขนาดของธุรกิจต่างให้ความสนใจ เพื่อความได้เปรียบคู่แข่งในทุกๆด้าน อีกทั้งยังทำให้การบริหารงานภายในองค์กรง่ายและสะดวกรวดเร็วยิ่งกว่าเดิม

**เมื่อ 2 เทคโนโลยีแห่งยุคมาพบกัน**

หนึ่งในขุมทรัพย์แห่งยุคนี้ คงต้องยกให้กับ Data หรือข้อมูลต่างๆทุกรูปแบบ ยิ่งนับวันยิ่งมีค่าต่อองค์กรอย่างมหาศาล จากแต่ก่อนเมื่อเราเก็บข้อมูลของผู้ใช้มาได้ เราอาจจะต้องคิดว่า ข้อมูลอะไรบ้างที่เราควรจะเก็บมา แต่ทุกวันนี้เราต้องคิดไปถึงว่า ข้อมูลที่เราเก็บมา ควรเอาไปทำอะไรดี

เทคโนโลยี Cloud และ Big Data มีแนวโน้มที่จะพัฒนาต่อไปได้อีกมาก จนถึงปัจจุบันที่เราเอา Big Data หรือข้อมูลทั้งหมดที่เรามี ซึ่งมีปริมาณมหาศาล ขึ้นไปเก็บไว้บน Cloud เทคโนโลยี ทำให้สามารถลดต้นทุนและนำข้อมูลมาช่วยตัดสินใจในการบริหารธุรกิจได้ ซึ่งเป็นประโยชน์อย่างมาก

**เทคโนโลยีที่มาช่วยเรื่องการวิเคราะห์ข้อมูล Azure Analysis Services**

เมื่อข้อมูลที่มีอยู่นั้นจะสามารถนำมาทำให้เกิดประโยชน์ต่อองค์กรได้อย่างมากมาย แต่จำนวนของข้อมูลที่มีมหาศาลนั้น แน่นอนว่าต้องยากในการนำมาวิเคราะห์อย่างแน่นอน อย่างเช่นในกรณีศึกษา เก็บข้อมูลการใช้บริการรถแท็กซี่ ในมหานครนิวยอร์ก เป็นเวลากว่าสิบปี จำนวนข้อมูลที่มีอยู่นั้นมากกว่า 2ล้านล้านชุด การจะประมวลผลข้อมูลที่มีจำนวนมากขนาดนี้ แน่นอนว่าจะต้องใช้เวลาและผู้เชี่ยวชาญโดยเฉพาะ เพื่อที่จะวิเคราะห์ข้อมูลออกมาให้ได้ตามความต้องการ

*จะดีกว่าไหม ถ้าใครก็สามารถวิเคราะห์ Big Data ได้ในเวลาเพียงเสี้ยวนาที*

ไม่นานมานี้ทาง Microsoft Azure ได้ออกบริการที่เรียกว่า Analysis Service ซึ่งจะมาช่วยให้การวิเคราะห์ Big Data ที่อยู่บนระบบ Cloud ขององค์กรนั้นเป็นเรื่องง่ายๆ ที่ใครก็ทำได้ ที่สำคัญใช้เวลาไม่ถึงหนึ่งนาทีด้วยซ้ำในการวิเคราะห์ข้อมูลออกมา

Azure Analysis Services จะแสดงผลการวิเคราะห์ในรูปแบบ Tabular Modal ซึ่งผู้ใช้ก็จะสามารถเลือกดูข้อมูลต่างๆได้ผ่านหน้าจอสำหรับผู้ใช้ อย่างเช่น การแสดงผลในรูปแบบกราฟ หรือตัวเลขสถิตินั่นเอง ผู้ใช้ไม่จำเป็นต้องเป็นผู้เชี่ยวชาญทางด้าน Big Data หรือคอมพิวเตอร์ด้วยซ้ำ

**ได้เปรียบคู่แข่งด้วยเทคโนโลยีที่ดี**

หลายๆคนบอกว่า Azure Analysis Services นี่แหละจึงจะมาเปลี่ยนเกมในการแข่งขันทางธุรกิจอย่างแท้จริง เพราะว่านักธุรกิจนั้นสามารถเข้าไปดูข้อมูลที่เก็บไว้จำนวนมากในองค์กรได้ด้วยตัวเอง ไม่ต้องรอให้แผนกคอมพิวเตอร์วิเคราะห์ข้อมูลออกมาให้ แน่นอนว่าเมื่อได้ข้อมูลเร็ว การวิเคราะห์เพื่อการตัดสินใจในธุรกิจก็ย่อมได้เปรียบผู้อื่นอย่างแน่นอน