**หัวข้อ**

***Bitcoin กระจกสองด้านแห่งวงการ FinTech (scope topic)***

- **Bitcoin คืออะไร** เปรียบเทียบให้เห็นภาพ ความอิมแพคต่อวงการฟินเทค

- ใช้ยังไง ปลอดภัยยังไง **ข้อดี** ความน่าเชื่อถือ

- **ข้อเสีย** ทำไมแฮกเกอร์ถึงชอบใช้ (พูดถึงเรื่องนำไปใช้ในด้านที่ผิด)

- วิเคราะห์สาเหตุ อ้างอิงจากราคาที่สูงขึ้นของบิทคอย

- แล้วการนำไปใช้แบบนี้มันดีหรือไม่ดี สรุปประมาณว่า มันน่าสนใจนะ ถ้าเชิงข้อดีของมัน

**Bitcoin กระจกสองด้านแห่งวงการ FinTech!**

**Bitcoin** หรือที่เรารู้จักกันในนามของ สกุลเงินดิจิตอลหน่วย **BTC** ถ้าใครที่ยังไม่เคยรู้จัก Bitcoin ลองมาคิดเล่นๆว่าถ้าเราสามารถโอนเงินหรือรับเงินไปยังที่ไหนก็ได้บนโลกใบนี้ โดยไม่มีค่าธรรมเนียมสักบาท หรือการโอนเงินจำนวนเพียง 10 บาทไปให้เพื่อนที่อยู่อีกซีกโลกนึงก็ยังทำได้สบายๆ ในโลกที่อำนาจทางการเงินของเราถูกควบคุมโดยรัฐบาล ธนาคารแห่งชาติ และสถาบันการเงินระหว่างประเทศต่างๆ จึงเกิดเป็นแนวคิดที่จะสร้างสกุลเงินดิจิตอลขึ้นมา เพื่อปลดแอคอิสระทางการใช้เงินให้กับคนทั่วโลกอย่างแท้จริง

ซึ่ง Bitcoin นั้นถูกควบคุมด้วยเทคโนโลยี peer-to-peer และเทคโนโลยีที่เรียกว่า blockchain ที่จะทำให้เราสามารถโอนเงินไปยังผู้รับใดๆก็ได้ โดยไม่ผ่านธนาคารหรือคนกลางเลย หน่วยเงินดิจิตอลจะถูกส่งไปยังผู้รับได้โดยตรงผ่านเลข Bitcoin Address ที่สร้างขึ้นมาเสมือนเป็นกระเป๋าเงินของผู้ใช้แต่ละคน ระบบ BTC ถูกพัฒนาขึ้นมาด้วยอัลกอรึทึมที่มีการเข้ารหัสขั้นสูง เรียกได้ว่ามีความปลอดภัยอย่างมาก การออกแบบระบบ BTC นั้นถูกจำกัดจำนวนเงินที่ไหลเวียนในระบบทั้งหมดไว้ที่ 21ล้าน BTC ซึ่งในปัจจุบันมีเงินไหลเวียนอยู่ถึง 16ล้าน BTC [(อ้างอิง)](https://blockchain.info/charts/total-bitcoins) และแน่นอนว่าจะไม่มีใครสามารถออกเงินมาเองตามใจได้ ความน่าเชื่อถือของบิทคอยน์นั้นเรียกได้ว่าเป็น Digital Currency ที่มีความน่าเชื่อถือมากที่สุดในปัจจุบันก็ว่าได้ เพราะทุกคนในระบบจะต้องช่วยกันยืนยันความถูกต้อง ในขณะเดียวกัน transaction ในระบบที่เกิดขึ้นทั้งหมด ทุกคนก็สามารถเห็นได้ รวมถึงเข้าไปดูจำนวนเงินในกระเป๋าเงินของใครก็ได้อีกด้วย เพียงแต่มีเพียงเจ้าของเท่านั้นที่จะมีกุญแจลับสำหรับจัดการเงินในกระเป๋าของตัวเอง

พูดถึงความแรงของเทคโนโลยีในปัจจุบันนั้นก็เรียกได้ว่าแรงฉุดไม่อยู่ คนจำนวนมากหันใช้จ่ายเงินผ่านระบบออนไลน์ที่ช่วยอำนวยความสะดวกกันหมดแล้ว ไม่ว่าจะเป็น online banking หรือ e-payment ต่างๆ ซึ่งทุกวันนี้ FinTech จึงแทบจะกลายเป็น core หลักที่ขับเคลื่อนธุรกิจของหลายๆบริษัท โดยปกตินั้นการจ่ายเงิน e-payment ในการซื้อของออนไลน์ต่างๆนั้นจะต้องผ่านการรับรองของธนาคารหรือตัวกลางที่มีความน่าเชื่อถือมากพอ โดยบริษัทก็จะต้องเสียค่าธรรมเนียมในการทำ transaction ให้กับตัวกลางที่เป็น third-party เหล่านั้นเป็นจำนวนมาก การนำ digital currency มาใช้จึงเป็นเรื่องที่น่าสนใจไม่น้อย เมื่อนึกถึงเม็ดเงินที่จะได้กลับมาจากค่าธรรมเนียมในการทำ transaction ต่างๆ บริษัท startup หลากหลายแห่งจึงมุ่งหน้าพัฒนานำ Digital Currency ไปใช้กับธุรกิจ เพื่อเพิ่มผลกำไรจำนวนมหาศาล

เรียกได้ว่าทั้งหมดที่พูดมา Bitcoin มีแต่ได้กับได้! สกุลเงินดิจิดอลอันโด่งดังนี่จึงเปรียบเสมือนเหมืองขุดทองของเหล่าแฮกเกอร์ และนักแลกเปลี่ยนในตลาดมืด เพราะความเป็นอิสระของมันทำให้การตรวจสอบนั้นทำได้ยาก เมื่อการแลกเปลี่ยนเงินแบบปกติจะถูกตรวจสอบและติดตามโดยธนาคารกลาง แต่ในโลกดิจิตอลนั้นไม่มีใครสามารถตรวจสอบเงินที่เปลี่ยนผ่านจากคนหนึ่งไปอีกคนได้ บิทคอยน์จึงถูกนำไปใช้ในด้านการซื้อขายที่ผิดกฎหมาย เพราะมันยากต่อการตรวจสอบและติดตามเจ้าของกระเป๋าเงิน ประชากรกว่า 6 ล้านคนทั่วโลกเริ่มหันมาใช้จ่ายผ่านบิทคอยน์ ไม่ว่าจะเป็นการซื้อตั๋วภาพยนต์ หรือเบียร์ ซึ่งทุกวันนี้ตามช็อปต่างๆก็เริ่มมีการรับชำระเงินสกุลบิทคอยน์กันแล้ว รวมถึงการซื้ออาวุธหรือยาเสพติดผิดกฎหมายก็สามารถซื้อขายกันได้ผ่านช่องทางอันแสนสบายนี้

กรณีหนึ่งที่น่าสนใจคือ เหตุการณ์การปล่อย Ransomware ที่ชื่อ WannaCry เมื่อไม่กี่สัปดาห์ที่ผ่านมานี้ เป็นมัลแวร์ที่จะทำการเข้ารหัสข้อมูลในคอมพิวเตอร์ เพื่อเรียกค่าไถ่แลกกับการปลดล็อคข้อมูล โดยช่องทางเดียวที่เราจะทำการจ่ายเงินค่าไถ่ให้กับคอมพิวเตอร์ของเรานั้นก็คือจ่ายในรูปแบบของบิทคอยน์ ทำให้แฮกเกอร์นั้นได้รับเงินไปอย่างไม่ทิ้งรอยเท้าเอาไว้เลยก็ว่าได้ ความอิสระของสกุลเงินดิจิตอลจึงเสมือนเป็นการเปิดช่องทางอีกด้านที่อำนวยความสะดวกให้กับการก่ออาชญกรรมไซเบอร์ในโลกปัจจุบัน รวมถึงเป็นแหล่งฟอกเงินชั้นดีอีกด้วย และนี่ก็คงเป็นข้อเสียของ Bitcoin ที่อยู่เหนือการควบคุมของรัฐบาลนั่นเอง

อีกทั้งในต้นปี 2017 นั้น ราคาของบิทคอยน์ก็ไต่ขึ้นสูงอย่างน่าตกใจ เพราะมีราคาเพิ่มขึ้นเป็นเท่าตัวจากเดือนมกราคม ค.ศ. 2017 ที่มีราคา 1 BTC = 900 USD ซึ่งปัจจุบันเดือนพฤษภาคม ค.ศ.2017 นั้นราคาก็เพิ่มขึ้นไปสูงถึง 2300 USD แล้ว(ราคาซื้ออยู่ที่ประมาณ 1 แสนบาทไทยต่อบิทคอยน์) ถ้าจะเปรียบเทียบบิทคอยน์ก็คงต้องเปรียบกับทองคำ ยิ่งมีคนต้องการมูลค่าของมันก็จะยิ่งสูงขึ้นตามไปด้วย ซึ่งสกุลเงินบิทคอยน์นั้นออกแบบมาให้สามารถมีทศนิยมได้ถึง 8 ตำแหน่ง จึงเห็นได้ชัดเจนว่าผู้สร้างนั้นมีการคาดการณ์เดาไว้อย่างดีแล้วว่าในอนาคตข้างหน้านั้นราคาของบิทคอยน์จะสูงขึ้นได้เรื่อยๆ หรือว่ามูลค่าที่เพิ่มขึ้นของบิทคอยน์อาจจะกลายเป็นอีกหนึ่งแรงบันดาลใจของเหล่าแฮกเกอร์ก็ไม่มีใครทราบได้

อย่างไรก็ตามบิทคอยน์ก็ยังคงเป็นอีกหนึ่งเทคโนโลยีที่เปรียบเสมือนกระจกสองด้าน มีด้านดีก็มีด้านไม่ดี เทคโนโลยีทุกอย่างเมื่อถูกนำไปใช้ในทางที่ผิดก็สร้างความเสียหายได้ทั้งนั้น เพราะท้ายที่สุดแล้วมนุษย์เรานั้นก็คือผู้ที่สร้างมันขึ้นมา และเทคโนโลยียังถูกขับเคลื่อนโดยมนุษย์ นำไปใช้ให้ถูกทางก็สร้างผลประโยชน์มหาศาลกลับมาจากมันได้

**อ้างอิง**

สถิติและกราฟต่างๆ - <https://blockchain.info/charts/>

Market price prediction - <http://www.businessinsider.in/The-first-investor-in-Snapchat-thinks-bitcoin-could-realistically-be-worth-500000-by-2030/articleshow/58080265.cms>

Why hackers love Bitcoin - <https://www.theguardian.com/technology/2017/may/15/digital-gold-why-hackers-love-bitcoin-ransomware>

How it works - <https://bitcoin.org/bitcoin.pdf>

- <https://www.blognone.com/node/35180>