Title: ธุรกิจยักษ์ใหญ่กับการประยุกต์ใช้ Microsoft Azure Hybrid Cloud

ในบทความนี้ เราได้นำกรณีศึกษาที่บริษัทซึ่งเป็นที่รู้จักกันอย่างแพร่หลาย กับการนำ Microsoft Azure Hybrid Cloud ไปใช้เพื่อพัฒนาด้านการบริหารจัดการและการดูแลลูกค้าซึ่งเป็นทั้งบริษัทไปจนถึงผู้บริโภครายย่อย เพื่อแก้ปัญหาในการจัดเก็บข้อมูลขององค์กร

1. Mazda

บริษัทมาสด้าที่ทวีปอเมริกาเหนือนั้นจำเป็นที่จะต้องมีการทำการตลาด และการติดต่อ รวมถึงการดูแลลูกค้าเป็นจำนวนมากกว่า 700 แห่งทั่วทั้งอเมริกาและประเทศแม็กซิโก ซึ่งจำเป็นต้องมีเทคโนโลยีช่วยในการสนับสนุนและดูแลลูกค้า อีกทั้งการจัดเก็บและบริหารข้อมูลภายในองค์กรที่มีอยู่เป็นจำนวนมากก็ยังคงสร้างปัญหาให้กับมาสด้าเป็นอย่างยิ่ง

ถึงแม้ว่ามาสด้าจะมีศูนย์ข้อมูลซึ่งมี Server อยู่มากกว่า 300 ตัว แต่มีเพียง 50 ตัวเท่านั้นที่เป็นข้อมูลที่สำคัญจริงๆกับบริษัท ทำให้กว่า 250 ตัวที่เหลือไม่ได้รับการดูแลที่ดีพอและมีความไม่ปลอดภัยค่อนข้างสูง

มาสด้าตัดสินใจใช้ Azure Hybrid Cloud เข้ามาเพื่อเพิ่มความปลอดภัยให้กับข้อมูลของบริษัท โดยการย้ายข้อมูลขึ้นไปอยู่บนระบบ Cloud แทน ทำให้สามารถลดค่าใช้จ่ายในด้านการดูแล Server ที่มากเกินความจำเป็น และเพิ่มความปลอดภัยให้กับข้อมูลที่เหลือได้ด้วย อีกทั้งทางวิศวกรเองก็มีเวลามากขึ้น สามารถไปดูแลเรื่องอื่นๆแทนได้

2. TATA

อีกหนึ่งองค์กรที่มีความต้องการที่จะลดต้นทุนในด้านการดูแลรักษาข้อมูลของบริษัท แต่กลับมีความวิตกกังวลถึงความปลอดภัยที่เกิดขึ้นจากเทคโนโลยีลูกผสมอย่างเช่น Hybrid Cloud นั้น เพราะการที่จะต้องถ่ายโอนข้อมูลขึ้นไปบนเครือข่ายสาธารณะนั้นเอง ทำให้การนำข้อมูลขึ้นไปบน Cloud นั้น จำเป็นต้องมีความมั่นใจได้ว่า ข้อมูลที่สำคัญนั้นจะปลอดภัย

Azure Hybrid Cloud จึงถูกนำไปรวมกับ IZO™ Private Connect เพื่อเพิ่มความยืดหยุ่นและความสามารถในการคาดการณ์ ด้วยความปลอดภัยระดับสูงที่เรียกว่า Azure ExpressRoute ซึ่งมั่นใจได้ว่าปลอดภัยในการเก็บข้อมูลที่สำคัญแน่นอน

3. BMW

ในขณะเดียวกันการแข่งขันในด้านการผลิตรถยนต์ให้มีความอัจฉริยะมากยิ่งขึ้นนั้น ก็ทำให้ BMW พยายามนำเทคโนโลยีเข้ามาประยุกต์ใช้เพื่อให้เกิดความได้เปรียบในด้านนวัตกรรมการผลิตรถยนต์ ซึ่ง Microsoft ได้ประกาศว่า BMW นั้น ใช้ Azure Cloud ในการทำระบบวางแผนการเดินทาง ซึ่งเป็นแอปพลิเคชันที่ใช้ในรถยนต์ส่วนบุคคล โดยใช้เทคโนโลยี IoT เข้ามาร่วมด้วย ซึ่ง Microsoft Azure ให้บริการในเรื่อง Cloud ที่ใช้เก็บข้อมูล และจะเป็นอีกหนึ่งตัวช่วยให้กับการพัฒนาของ BMW ด้วย